Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: (London), ad ki. Magyarországon kihirdette a 2001. évi XI. törvény;
Paragraph Index: 572

c) a veszélyes árut tartányból (tartányjárműből, leszerelhető tartányból, mobil tartányból vagy tankkonténerből), battériás járműből, MEMU-ból vagy MEG-konténerből lefejti, ill. az ömlesztett veszélyes árut a járműből, nagykonténerből, kiskonténerből vagy ömlesztettáru-konténerből kirakja; Kiskonténer: lásd konténer; Kizárólagos használat (a 7 osztály anyagainak szállításánál): a jármű vagy a nagykonténer egyetlen feladó általi használata, amikor is a szállítás előtt, alatt és után az összes be- és kirakási műveletet a feladó vagy a címzett utasítása szerint végzik; Kombinált csomagolás: szállítási csomagolóeszköz-kombináció, amely egy vagy több belső csomagolóeszközből áll, amelye(ke)t külső csomagolóeszközbe helyeztek el a 4.1.1.5 bekezdésnek megfelelően; Megjegyzés: A „kombinált csomagolás” „belső elemét” mindig „belső csomagolás”- nak nevezik és nem „belső tartály”-nak. Az üvegpalack jó példa az ilyen „belső csomagolás”-ra. Konténer: olyan szállítóeszköz (daruzható, emelhető vagy más hasonló szerkezet), amely – tartós jellegű és ennek megfelelően elég szilárd ahhoz, hogy ismételten felhasználható legyen; – kifejezetten úgy van kialakítva, hogy megkönnyítse az áruknak egy vagy több szállítóeszközzel – a rakomány megbontása nélkül – történő szállítását; – a rakodást és a különböző szállítóeszközök közötti gyors átrakást lehetővé tevő elemekkel van ellátva; – kialakításánál fogva az áru egyszerűen berakható és kirakható; – a radioaktív anyagok szállítására használt konténerek kivételével befogadóképessége legalább 1 m3. Ezen kívül: A kiskonténer olyan konténer, amelynek vagy külső méretei (hosszúsága, szélessége, magassága) 1,5 m-nél kisebbek vagy befogadóképessége legfeljebb 3 m3; A nagykonténer

Source: https://magyarkozlony.hu/hivatalos-lapok/945632c814e61ccd58078b16a375f75379bcd27e/dokumentumok/1c7a9d1f95d97be00af195dd2cdb79c5644f2a7d/letoltes